Lauri Dalla Valle

Lauri Dalla Valle (sündinud 14. septembril 1991 Kontiolahti vallas) on endine Soome jalgpallur (ründaja).

Dalla Valle oli noorena lootusandev jalgpallitalent. 2005. aastal kuulus ta mõnda aega Milano Internazionale akadeemiasse. 2008. aasta alguses liitus ta Inglismaa klubiga Liverpool. Aastatel 2010–2013 kuulus ta Fulhami ridadesse. Kummaski klubis tal läbimurret teha ei õnnestunud, pääsedes Liverpooli meeskonnas väljakule vaid ühes UEFA Euroopa Liiga eelringi kohtumises ja Fulhami meeskonnas kahes mängus.

Klubikarjääri jooksul mängis ta Inglismaa tugevuselt kolmanda liiga klubides Bournemouth, Exeter City ja Crewe Alexandrahttp://www.bbc.com/sport/0/football/30307731, Šotimaa kõrgliiga klubis Dundee United, Norra kõrgliiga klubis Molde, Belgia esiliiga klubis Sint-Truidense ning Serbia kõrgliiga klubis Zemun. Tema karjääri viimaseks klubiks jäi Zemun, kus ta mängis hooaja 2017–18 alguses neli mängu kuni klubi otsustas 2017. aasta novembris temaga lepingu lõpetada.

Dalla Valle kuulus Soome noortekoondistesse.

Viited

 Välislingid 
 "What happened to Lauri Dalla Valle, the fallen heir of Fernando Torres?". footballparadise.com. 4.10.2018

Kategooria:Soome jalgpallurid
Kategooria:Liverpool FC mängijad
Kategooria:Fulham FC mängijad
Kategooria:AFC Bournemouthi mängijad
Kategooria:League One'i mängijad
Kategooria:Sündinud 1991